Įsakymas netenka galios 2022-05-20:

Vilniaus rajono savivaldybės administracija, Įsakymas

Nr. A27(1)-1415, 2022-05-18, paskelbta TAR 2022-05-19, i. k. 2022-10533

Dėl Vilniaus rajono savivaldybės administracijos direktoriaus įsakymų pripažinimo netekusiais galios

Suvestinė redakcija nuo 2021-04-24 iki 2022-05-19

Įsakymas paskelbtas: TAR 2021-04-20, i. k. 2021-08127

VILNIAUS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL VILNIAUS RAJONO SAVIVALDYBĖS ADMINISTRACIJOS DIREKTORIAUS 2020 M. LAPKRIČIO 6 D. ĮSAKYMO NR. A27(1)-2957 „DĖL UGDYMO PROCESO ORGANIZAVIMO VILNIAUS RAJONO SAVIVALDYBĖS ŠVIETIMO ĮSTAIGOSE KARANTINO METU“ PAKEITIMO

2021 m. balandžio 19 d. Nr. A27(1)-953

Vilnius

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Vyriausybės 2021 m. balandžio 15 d. nutarimo Nr. 229 „Dėl Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ pakeitimo“ 2.21. – 1.26. p.:

1. K e i č i u Vilniaus rajono savivaldybės administracijos direktoriaus 2020 m. lapkričio 6 d. įsakymo Nr. A27(1)-2957 „Dėl ugdymo proceso organizavimo Vilniaus rajono savivaldybės švietimo įstaigose karantino metu“:

1.1. 1.2.3. papunktį ir išdėstau jį taip:

„1.2.3. organizuojant konsultacijas ne daugiau kaip 10 vidurinio ugdymo programos baigiamosios klasės mokiniams“.

1.2. 1.2.3. papunktį ir išdėstau jį taip:

„1.2.3. vidurinio ugdymo programos baigiamosios klasės mokinių ugdymą, vykdomą mišriu būdu švietimo, mokslo ir sporto ministro nustatyta tvarka.“.

1.3. 1.2.4. papunktį ir išdėstau jį taip:

„1.2.4. pasirinktose bendrojo ugdymo mokyklose, kai ugdymas jose pagal pradinio ugdymo programą vykdomas mišriu būdu, periodiškai atliekant šiose mokyklose pagal pradinio ugdymo programą ugdomų mokinių ir kontaktiniu būdu dirbančių darbuotojų profilaktinį tyrimą COVID-19 ligai (koronaviruso infekcijai) diagnozuoti, laikantis Lietuvos Respublikos sveikatos apsaugos ministro - valstybės lygio ekstremaliosios situacijos valstybės operacijų vadovo 2021 m. kovo 12 d. sprendimu Nr. V-513 „Dėl pavedimo organizuoti, koordinuoti ir vykdyti bandomąjį savanorišką profilaktinį tyrimą ugdymo įstaigose“ nustatytų įpareigojimų.“.

Papunkčio pakeitimai:

Nr. A27(1)-990, 2021-04-23, paskelbta TAR 2021-04-23, i. k. 2021-08447

1.4. papildau 1.7. papunkčiu:

„1.7. mokinių, turinčių specialiųjų ugdymosi poreikių dėl kurtumo, vidutinio, žymaus, labai žymaus klausos sutrikimo ar kochlearinio implanto, visiško aklumo, aklumo su regėjimo likučiu, silpnaregystės, pagrindinio ugdymo pasiekimų patikrinimą ar jo dalį vykdyti, kai patalpose yra ne daugiau kaip 10 mokinių, išlaikant tarp visų patalpoje esančių asmenų ne mažesnį kaip 2 metrų atstumą, arba 11-50 mokinių, išlaikant tarp visų patalpoje esančių asmenų ne mažesnį kaip 2 metrų atstumą ir užtikrinant 10 m2 patalpos plotą vienam asmeniui.“.

1.5. papildau 1.8. papunkčiu:

„1.8. brandos egzaminus ar jų dalis vykdyti patalpose esant ne daugiau kaip 10 kandidatų, išlaikant tarp visų patalpoje esančių asmenų ne mažesnį kaip 2 metrų atstumą, arba 11-50 kandidatų, išlaikant tarp visų patalpoje esančių asmenų ne mažesnį kaip 2 metrų atstumą ir užtikrinant 10 m2 patalpos plotą vienam asmeniui.“.

1.6. 5.1.1. papunktį ir išdėstau jį taip:

„5.1.1. konsultuoti švietimo įstaigas bei neformaliojo vaikų švietimo teikėjus nuotolinio bei mišriojo ugdymo, neformaliojo vaikų švietimo, priežiūros, maitinimo, švietimo pagalbos, pavėžėjimo bei egzaminų (įskaitų) organizavimo klausimais;“.

2. P a v e d u Švietimo skyriui šį įsakymą išsiųsti visoms Vilniaus rajono savivaldybės bendrojo ugdymo mokykloms, Ūkio skyriui – paskelbti Teisės aktų registre, Viešųjų ir tarptautinių ryšių skyriui – savivaldybės interneto svetainėje.

3. N u s t a t a u, kad šio įsakymo 1.1., 1.4. – 1.6. papunkčiai įsigalioja 2021 m. balandžio 19 d., 1.3. papunktis įsigalioja 2021 m. balandžio 26 d., 1.2. papunktis įsigalioja 2021 m. gegužės 3 d.

Administracijos direktorė	Liucina Kotlovska

Pakeitimai:

1.

Vilniaus rajono savivaldybės administracija, Įsakymas

Nr. A27(1)-990, 2021-04-23, paskelbta TAR 2021-04-23, i. k. 2021-08447

Dėl Vilniaus rajono savivaldybės administracijos direktoriaus 2021 m. balandžio 19 d. įsakymo Nr. A27(1)-953 „Dėl Vilniaus rajono savivaldybės administracijos direktoriaus 2020 m. lapkričio 6 d. įsakymo Nr. A27(1)-2957 „Dėl ugdymo proceso organizavimo Vilniaus rajono savivaldybės švietimo įstaigose karantino metu“ pakeitimo“ pakeitimo